Градиште (Пиперово)

Градиште - Чука — археолошко наоѓалиште во штипското село Пиперово. Претставува градиште од доцноантичко време.

На западниот крај на селото се издига сртот на планината Серта. На една зарамнета висорамнинка, делумно обрасната со шума, која на едната страна има поглед кон долината на Лакавица, а на другата кон долината на Вардар, се наоѓаат остатоци од темели на бедем, широк 1,5 м, ѕидан од кршен камен и варов малтер.

Близу до западниот крај се гледаат темели од просторија на објект, широки 0,50 м. Димензиите на градиштето изнесуваат 150 × 50 м.

 Поврзано 
 Список на археолошки наоѓалишта во Штипско

 Наводи